|  |  |
| --- | --- |
|  | |
|  | |
| grb7**REPUBLIKA HRVATSKA** | |
| **PRIMORSKO-GORANSKA ŽUPANIJA** | |
| UPRAVNI ODJEL ZA PROSTORNO UREĐENJE,  GRADITELJSTVO I ZAŠTITU OKOLIŠA  Povjerenstvo za provedbu Oglasa | |

KLASA: 112-03/18-01/19

URBROJ: 2170/1-06-02/5-18-14

Rijeka, 14. studeni 2018.

Povjerenstvo za provedbu Oglasa za prijam u službu 1 službenika / službenice na određeno vrijeme u Upravni odjel za prostorno uređenje, graditeljstvo i zaštitu okoliša, Ispostava u Krku, Primorsko-goranske županije, na radno mjesto ''Viši stručni suradnik / Viša stručna suradnica za prostorno uređenje i graditeljstvo“, temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18), objavljuje slijedeću

**O B A V I J E S T**

**o vremenu održavanja prethodne provjere**

**znanja i sposobnosti kandidata / kandidatkinja**

**Pisano testiranje održati će se u ponedjeljak 10. prosinca 2018. godine s početkom u 12,00 sati na adresi Rijeka, Riva 10/I kat, soba 123.**

Pisano testiranje i intervju provodi se u cilju prethodne provjere znanja i sposobnosti kandidata / kandidatkinja koji ispunjavaju formalne uvjete iz Oglasa za prijam u službu 1 službenika / službenice na određeno od 2 godine, radi obavljanja poslova rješavanja zahtjeva podnesenih temeljem Zakona o postupanju s nezakonito izgrađenim zgradama (''Narodne novine'' broj 86/12, 143/13 i 65/17) na radnom mjestu „Viši stručni suradnik / Viša stručna suradnica za prostorno uređenje i graditeljstvo“ u Upravnom odjelu za prostorno uređenje, graditeljstvo i zaštitu okoliša, Ispostava u Krku Primorsko-goranske županije, objavljenog dana 29. listopada 2018. godine na Hrvatskom zavodu za zapošljavanje i na web stranici Primorsko-goranske županije [www.pgz.hr](http://www.pgz.hr).

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete iz Oglasa i koji dobiju poseban pisani poziv za testiranje. Za kandidata / kandidatkinju koji ne pristupi pisanom testiranju i/ili intervjuu, smatrati će se da je povukao prijavu na predmetni Oglas.

**Intervju s kandidatima / kandidatkinjama koje na pisanom testiranju ostvare najmanje ili više od 50% ukupnog broja bodova održati će se istoga dana s početkom u 13,00 sati.**

Upute i obavijesti kandidatima / kandidatkinjama, te pravila i postupak prethodne provjere znanja i sposobnosti kandidata, objavljene su na web – stranici Primorsko-goranske županije: [www.pgz.hr](http://www.pgz.hr).

Napomena: Po dolasku na prethodnu provjeru znanja i sposobnosti, od kandidata / kandidatkinja će biti zatraženo predočavanje odgovarajuće identifikacijske isprave radi utvrđivanja identiteta.  **Predsjednica Povjerenstva:**

**v.r. Vladimira Vukelić, dipl.iur.**